Nr. ................ / ....................

Referitor dosar: 8669/2983/06.05.2022

**DECIZIA ETAPEI DE INCADRARE**

Ca urmare a solicitării de emitere a acordului de mediu adresate de **SC SOBIS SOLUTIONS SRL**, cu sediul în județul **Sibiu**, comuna **Arpașu de Jos**, satul **Arpașu de Sus**, nr. **505**, înregistrată la **Agenţia pentru Protecţia Mediului Sibiu** cu nr. 8669/06.05.2022 și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 28.02.2024 și a completărilor ulterioare, că pentru proiectul **„Alimentare cu energie electrică fermă și păstrăvărie Cârțișoara**”, propus a fi amplasat în satul **Cârțișoara, extravilan, CF nr. 102314, nr. top. 102314,** județul **Sibiu**, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice şi private asupra mediului;

b) punctele de vedere exprimate în scris de membrii reprezentanți în cadrul Comisiei de Analiză Tehnică, cu privire la prezentul proiect;

c) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii nr. 292/2018:

**1. Caracteristicile proiectului:**

**a) dimensiunea și concepția întregului proiect**

Terenul pe care se propune realizarea investiției este situat în extravilanul comunei Cârțișoara, înscris în CF nr. 102314 Cârțișoara, nr. cad. 102314, și are categoria de folosință fâneață, în suprafață totală de 3200 mp.

Implementarea proiectului vizează realizarea lucrărilor de modernizare a două posturi de transformare existente (PT10 Cârțișoara și PT Albota), montarea unui transformator nou (PT Albota nou), precum și realizarea unor lucrări de montare a unei linii electrice subterane (LES - 3850 m), având ca scop alimentarea cu energie electrică a fermei și păstrăvăriei Cârțișoara.

Suprafața ocupată definitiv este de 2930 mp, reprezentând teren aflat în extravilanul comunei Cârțișoara, ocupați de zona de protecție LES 20KV, punctul de conexiune și postul de transformare nou proiectat de pe domeniul privat.

Pentru alimentarea și centralizarea măsurii se vor realiza lucrări pe tarif de racordare cât și pe fonduri consumator:

Lucrările pe tarif de racordare: executate pe o suprafață totală de 90 mp formată din 50 mp suprafață ocupată de punctul de conexiune și 40 mp suprafață ocupată de LES + LEA 20 kV racord PC proiectat. Lucrările pe tarif de racordare conțin următoarele: montare punct de conexiune 20 kV, montare LEA+LES 20 kV derivație din LEA 20 kV Stația Cârțișoara – Cârțișoara 1 de la stâlpul 412 și montare LES 20 kV de la stâlpul 1 din derivație din LEA 20kV Stația Cârțișoara – Hidro Olt de la stâlpul 412.

Lucrările pe fonduri consumator: executate pe o suprafață totală de 2840 mp formată din 40 mp suprafața ocupată de postul de transformare și 2800 mp suprafața ocupată de LES 20 kV pentru bucla de medie tensiune. Lucrările pe fonduri consumator conțin următoarele: echipare PT 10 și PT Albota cu câte o celulă de linie de 20 kV similară cu cele existente din posturile de transformare aferente, post de transformare PT Albota Nou 20/0,4 kV 400kVA și bucla 20 kV între posturile existente.

**b) cumularea cu alte proiecte** – implementarea proiectului are ca scop alimentarea cu energie electrică a fermei și păstrăvăriei Cârțișoara, aparținând titularului;

**c) utilizarea resurselor naturale, în special a solului, a terenurilor, a apei și a biodiversității** – impact nesemnificativ, sunt utilizate cantități relativ reduse;

**d) cantitatea și tipurile de deşeuri generate/gestionate** – diferitele categorii de deşeuri generate în timpul realizării investiţiei şi în etapa operaţională vor fi eliminate/valorificate prin firme autorizate, cu respectarea dispoziţiilor legale în vigoare;

**e) poluarea și alte efecte negative** – emisiile în atmosferă de la utilaje şi mijloacele de transport, precum și disconfortul fonic creat de lucrări, sunt temporare - în perioada de execuţie a lucrării, fără impact semnificativ;

**f) riscurile de accidente majore și/sau dezastre relevante pentru proiect, inclusiv cele cauzate de schimbările climatice** – nu este cazul;

**g) riscurile pentru sănătatea umană** – nu este cazul, conform punctului de vedere nr. SB-17482/02.09.2022, emis de către Direcția de Sănătate Publică a Județului Sibiu, înregistrat la Agenția pentru Protecția Mediului Sibiu cu nr. 15982/02.09.2022, proiectul nu face obiectul evaluării condițiilor de igienă și sănătate publică.

**2. Amplasarea proiectelor**

**a) utilizarea actuală și aprobată a terenurilor:** conform datelor furnizate de Certificatul de urbanism emis de către Primăria Comunei Cârțișoara, terenul pe care se propune realizarea investiției este situat în extravilanul comunei Cârțișoara, înscris în CF nr. 102314 - Cârțișoara, nr. Cad. 102314, și are categoria de folosință fânaț, în suprafață totală de 3200 mp. Destinații admise: lucrări pentru construirea de rețele magistrale, căi de comunicații, îmbunătățiri funciare, rețele de telecomunicații și alte lucrări de infrastructură, construcții tehnice, amenajări pentru combaterea și prevenirea factorilor naturali distructivi, anexe ale exploataților agricole.

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** siturile NATURA 2000 *ROSPA0098 Piemontul Făgăraș și ROSAC0282 Arpașu de Sus*;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară și hidrogeologică: siturile NATURA 2000 *ROSPA0098 Piemontul Făgăraș și ROSAC0282 Arpașu de Sus*;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potenţial**:

**a) importanța și extinderea spațială a impactului:** local, redus în perioada de execuţie;

**b) natura impactului:** impact nesemnificativ;

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de reducere şi limitare a impactului asupra mediului;

**e) probabilitatea impactului:** – impact limitat, pe durata de execuţie a lucrărilor, reversibil după finalizarea acestora;

**f) debutul, durata, frecvența și reversibilitatea preconizate ale impactului:** impact redus pe perioada de realizare;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în situl NATURA 2000 *ROSPA0098 Piemontul Făgăraș și ROSAC0282 Arpașu de Sus*;
* în urma parcurgerii listei de control pentru etapa de încadrare din cadrul procedurii de evaluare adecvată, a rezultat că nu este necesară parcurgerea următoarelor etape ale evaluării adecvate; impactul proiectului asupra ariei naturale protejate nu este posibil să fie semnificativ;
* avizul favorabil nr. 03/ST-SB/11.01.2024 emis de Agenția Națională pentru Arii Naturale Protejate – Serviciul Teritorial Sibiu.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* proiectul propus nu intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare, conform punctului de vedere nr. 7104/05.10.2022 eliberat de Sistemul de Gospodărire a Apelor Sibiu, Administrația Bazinală de Apă Olt, Administrația Națională “Apelor Române”, pentru realizarea invesțiției nu este necesară solictatea și obținerea avizului de gospodărire a apelor.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* se va respecta Planul de Management al siturilor Natura 2000;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deşeurile generate vor fi colectate selectiv, în vederea predării către societăţi autorizate pe bază de contract;
* deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform; deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* în conformitate cu prevederile art. 17, alin. (4), din O.U.G. nr. 92/2021 privind regimul deşeurilor, aprobată prin Legea nr. 17/2023, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021 privind regimul deşeurilor, aprobată prin Legea nr. 17/2023, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021 privind regimul deşeurilor, aprobată prin Legea nr. 17/2023, titularii pe numele cărora au fost emise autorizații de construire și/sau desființări trebuie să raporteze anual A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de şantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea

asupra sănătăţii umane şi mediului înconjurător; se vor avea în vedere următoarele:

* împrejmuirea corespunzătoare a zonelor de lucru, montarea de avertizoare, etc.;
* organizarea de şantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi corespunzătoare din punct de vedere al facilităţilor; întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;
* întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;
* depozitarea provizorie a pământului excavat se va face pe suprafeţe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate, astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările şi modificările ulterioare şi STAS 12574/87, privind condiţiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puţin riveranii din zonă;
* adaptarea programului de lucru în vederea respectării orelor de odihnă ale riveranilor;
* constructorul va deţine Fişe cu date de securitate pentru substanţele chimice periculoase folosite şi va respecta condiţiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* se vor lua toate măsurile tehnice în ce priveşte utilajele de construcţii şi mijloacele de transport astfel încât disconfortul produs în timpul funcționării să fie minim;
* respectarea condițiilor stabilite prin favorabil nr. 03 din 11.01.2024, emis de Agenţia Naţională pentru Arii Naturale Protejate – Serviciul Teritorial Sibiu:
* respectarea prevederilor O.U.G. nr. 57/2007 privind regimul ariilor naturale protejate, conservarea habitatelor naturale, a florei și a faunei sălbatice, aprobată prin Legea nr. 49/2011, precum și prevederile O.U.G. nr. 195/2005 privind protecția mediului, aprobată cu modificări și completări prin Legea nr. 265/2006, cu modificările şi completările ulterioare;
* se vor respecta prevederile Planului de Management, regulamentul ariei naturale protejate ROSPA0098 Piemontul Făgăraș, măsurile propuse în memoriul de prezentare și setul de măsuri minime de conservare pentru situl Natura 2000 ROSAC0282 Arpașu de Sus;
* pentru toate speciile care se regăsesc în fișa standard a ariei naturale protejate ROSPA0098 Piemontul Făgăraș, sunt interzise: orice formă de capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic, perturbarea intenționată în cursul perioadei de reproducere, de creștere, cuibărire și de migrație;
* în scopul minimizării deranjului asupra speciilor și habitatelor de interes comunitar se va restrânge la minim suprafața ocupată de organizarea de șantier și circulația autovehiculelor în afara drumurilor existente;
* se interzice utilizarea de substanțe chimice periculoase;
* se interzice depozitarea materialelor de construcții și a pământului rezultat din lucrări, pe suprafața ariilor naturale protejate;
* se vor folosi utilaje și echipamente care produc un nivel scăzut de noxe, zgomot și vibrații;
* se va evita staționarea nejustificată și prelungită a utilajelor, în zonă;
* se interzice efectuarea lucrărilor pe timpul nopții;
* antreprenorul va delimita zona de lucru pentru a preveni distrugerea suprafețelor vegetale;
* suprafețele a căror strat vegetal a fost afectat de lucrări, vor fi renaturate adecvat și redate folosinței lor inițiale;
* este interzisă abandonarea de deșeuri de orice fel în perimetrul ariilor naturale protejate ROSPA0098 Piemontul Făgăraș și ROSAC0282 Arpașu de Sus; se vor respecta prevederile O.U.G. nr. 92/2021 privind regimul deşeurilor, aprobată prin Legea nr. 17/2023;
* monitorizarea permanent[ a desfășurării lucrărilor de către beneficiar și în cazul producerii accidentelor de orice fel să notifice Agenția Națională pentru Arii Naturale Protejate în termen de maxim 24 ore și să întreprindă toate măsurile necesare pentru eliminarea cauzelor și limitarea consecințelor negative.
* respectarea punctului de vedere nr. 1206431/29.09.2022 emis de Inspectoratul pentru Situații de Urgență „Cpt. Dumitru Croitoru al Județului Sibiu”, înregistrat la A.P.M. Sibiu cu nr. 17677/03.10.2022, conform căruia nu este necesară solicitarea și obținerea avizului/autorizației de securitate la incendiu, însă titularul are obligația aplicării prevederile actelor normative ce reglementează activitatea de apărare împotriva incendiilor pentru specificul activității desfășurate, în principal:
* Legea 307/2006 privind apărarea împotriva incendiilor cu modificările și completările ulterioare;
* O.M.A.I. nr. 163/2007 pentru aprobarea normelor generale de apărare împotriva incendiilor;
* O.M.A.I. nr. 712/2005 pentru aprobarea dispozițiilor generale privind instruirea salariaților în domeniul situațiilor de urgență, cu modificările și completările ulterioare;
* în conformitate cu prevederile Legii 307/2006 pentru apărarea împotriva incendiilor, cu modificările și completările ulterioare, art. 5, persoanele fizice și juridice răspund, potrivit legii, de stabilirea și aplicarea măsurilor de apărare împotriva incendiilor, precum și de consecințele producerii incendiilor.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu, emitentul actului de reglementare.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Conform art. 43, alin. (3) şi (4) din Legea nr. 292/2018 privind evaluarea impactului anumitor proiecte publice şi private asupra mediului, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 10 (zece) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**